خوفو

خوفو Khufu، تانى ملوك الاسره الرابعه مسك الحكم بعد ممات ابوه سنفرو باسم (ختم خواف لى) ومعناها (المعبود ختوم اللى يحمينى) و هو من قرية (منعت خوفو) يعنى (مرضعة خوفو) بنى حسن دلوقتى. امه حتب حرس. بعت بعثات لوادى المغارة عشان يجيب الفيروز. اسمه وصوره كانت موجدوده له و هو بيهوى على راس واحد بدبوس قَتل. عنده تمثال فى ابيدوس معمول من العاج. اتنقش اسمه على كرسى العرش وطول التمثال 5 سنتيمتر ودلوقتى التمثال فى المتحف المصرى. وبردية تورين بتقول انه حكم 23 سنة من 2589 ق.م لـ2566 ق.م. و فى عهده بنا الهرم الكبير و كان فى وقتها اكبر مبنا ضخم فى العالم. وسماه (أخت خوفو) ومعناها (أفق خوفو) شيد الهرم سنة 2650 ق.م.

تصنيف:مصر القديمه
تصنيف:فراعنة
تصنيف:حكام مصر
تصنيف:فراعنة الاسره الرابعه